Outakosken kansakoulu

Outakosken kansakoulu oli Utsjoen kunnassa Outakosken kylässä toiminut kansakoulu. Utsjoelle perustettiin Suomen saamelaisalueen ensimmäinen kansakoulu vuonna 1878, joka ensiksi toimi Utsjoen kirkolla lukuvuosina 1878–1882. Vuonna 1885 koulun toiminta siirrettiin Outakosken kylään. 

Koulu aloitti toiminnan 1885 väliaikaisen opettajan opetuksessa. Koulun ensimmäiseksi vakinaiseksi opettajaksi valittiin Elias Erikson. Myöhemmin koulun opettajina ovat toimineet muun muassa Josef Guttorm 1903–1939 ja tämän poika Hans Aslak Guttorm 1939–1970.

Koululla ja opettajilla on ollut suuri vaikutus pohjoissaamenkieliseen kaunokirjallisuuteen. Koulun entisen opettajan Hans Aslak Guttormin lisäksi muun muassa saamelaiskirjailijat Pedar Jalvi, Eino Guttorm, Kirste Paltto ja Kerttu Vuolab ovat koulun entisiä oppilaita.

Lähteet

Entiset suomalaiset oppilaitokset
Utsjoki
Lapin kansakoulut